Gandia presenta el seu pla de turisme intel·ligent en el primer Congrés Nacional sobre Smart City celebrat a València
30 noviembre 2021

## Gandia presenta el seu pla de turisme intel·ligent en el primer Congrés Nacional sobre Smart City celebrat a València30 noviembre 2021Última actualización: 30 noviembre 2021

![](../gestion/img/ff82e72680ca05c9b45485e1ba4c796f368eac76b8da5f4e148171b44cb0045a.jpg)  
  

La ciutat de Gandia va participar ahir en el primer Congrés Nacional de la Red Española de Ciudades Inteligentes (RECI) sobre Smart City, que té lloc els dies 29 i 30 de novembre al complex esportiu-cultural La Petxina de València. Així, Gandia es va posar com exemple de municipi amb bones pràctiques de la Comunitat Valenciana mitjançant la ponència ‘Gandia, adaptació de la metodologia DTI a un destí turístic madur’, juntament amb altres ciutats com Madrid, Barcelona, València, Sevilla, Saragossa o Màlaga. En aquest sentit, Gandia ha tingut l’oportunitat d’exposar les seues experiències i iniciatives sobre el Pla Estratègic de Destinació Turístic Intel·ligent.

  
Segons el regidor delegat d’Smart City i Projectes Europeus, i de Turisme i Platges, Vicent Mascarell, “és una gran oportunitat per a Gandia participar en aquest congrés, ja que ens converteix en referent en matèria d’innovació aplicada a les polítiques turístiques. Anem a aprofitar aquesta conjuntura per a aprendre d’altres ciutats i conéixer bones pràctiques referents al turisme i a la gestió integral com a ciutat innovadora”.

  
Mascarell també ha destacat que “el futur de les polítiques en la nostra ciutat i del municipalisme passa per incorporar la innovació, les noves tecnologies i la digitalització. Un camí necessari i útil, que no hem de perdre”.

[Twittear](https://twitter.com/share)